Aterizare forţată în Alba. În avion se afla doar pilotul, care a fost rănit.
Un avion de mici dimensiuni a aterizat forţat, vineri după-amiază, pe un câmp din comuna Vinţu de Jos, judeţul Alba. În aparatul de zbor se afla doar pilotul. Pilotul a fost rănit și primește îngrijiri medicale.
Inspectoratul pentru Situaţii de
Urgenţă Alba a anunţat că Garda de Intervenţie Sebeş intervine pentru acordarea
de prim-ajutor unui pilot de avion de mici dimensiuni care a aterizat forţat în
localitatea Vurpăr, comuna Vinţu de Jos.În avionul de mici dimensiuni se afla doar pilotul, care a fost rănit la cap și brațe, însă este conştient şi cooperant și primește ajutor medical.